Tampereen vanhan tavara-aseman siirto valmistelussa – liikenne siirtyy kiertoreitille maanantai-iltana

Tampereen vanhan tavara-aseman siirtoa valmistellaan. Tämä aiheuttaa muutoksia liikennejärjestelyihin. Ratapihankadun väliaikainen yhteys siirretään nykyisestä paikasta Murtokadulle. Kiertotie avataan maanantai-iltana 27. tammikuuta. Nykyinen ajoyhteys tavara-aseman ja Morkun välistä jää työmaa-alueeksi. Uusi kiertotie kulkee reittiä Ratapihankatu–Peltokatu, Vellamonkatu, Murtokatu–Tammelankatu– Ratapihankatu. Pyörä- ja jalankulkuliikenteen yhteys Tammelankadulta Vellamonkadulle rakennetaan Kaivokadun suuntaisen puistokäytävän kautta. Rongankadun kävelyn ja pyöräilyn alikulun läpikulkuliikenteeseen työmaajärjestelyt eivät aiheuta tässä vaiheessa muutoksia. Tampereen kaupunki on tehnyt tavara-aseman siirrosta sopimuksen Kreate Oy:n kanssa loppusyksystä. Morkulla ei ole vielä purkulupaa kesken olevan valituskäsittelyn vuoksi, mutta vanhan tavara-aseman ja Morkun kohdalla aloitetaan valmistelevia töitä siirtoa varten, kun uusi väliaikainen väylä on valmistunut. Morkku voidaan purkaa, kun sen rakennussuojelun hylkäämispäätöstä koskeva valitus on ratkaistu lainvoimaisesti. Tavara-asema päästään siirtämään, kun Morkku on purettu.